ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660047580
ขอให้ปรับปรุงการปฏิบัติหน้าที่และการให้บริการของบุคลากรครู ประจำโรงเรียน โรงเรียนบางแค (เนื่องสังวาลย์อนุสรณ์) ซอยเพชรเกษม 51 แขวงบางแค เขตบางแค กรุงเทพมหานคร เนื่องจากผู้ร้องแจ้งว่าวันที่ 7 พฤศจิกายน 2566 ช่วงเวลาประมาณ 07.30 น. ผู้ร้องได้พาบุตรไปรับประทานอาหารเช้าที่โรงเรียนดังกล่าว ปรากฏว่ามีคุณครูเป็นบุคคลเพศหญิง (ทราบชื่อไม่ทราบนามสกุล) อายุประมาณ 50 กว่าปี ส่วนสูง 155 เซนติเมตร รูปร่างอ้วนท้วน ผิวขาว ตาชั้นเดียว (ตาตี่) สอนอยู่ระดับชั้นประถมศึกษาปีที่ 3 ในวันดังกล่าวมีอาหารอยู่สองถาด ถาดแรกเป็นไข่เจียวหมูสับใส่แครอทและหัวหอม ถาดที่สอง เป็นไข่เจียวธรรมดา ไม่ได้ใส่เนื้อสัตว์และผัก ลักษณะแห้งและไหม้ ปรากฏว่าครูคนดังกล่าวตักไข่เจียวถาดที่สองให้แก่บุตรของผู้ร้อง จากนั้นผู้ร้องสอบถามครู ว่าทำไมตักให้เพียงหนึ่งจานเพราะผู้ร้องมีบุตร 2คน ผู้ร้องขอให้ครูคนดังกล่าวเปลี่ยนจานใหม่ให้ โดยให้เหตุผลว่าจานที่ครูตักให้ก่อนหน้านั้นเป็นอาหารที่ขาดสารอาหารไม่มีคุณค่าทางโภชนาการ เพราะอยู่ที่บ้านผู้ร้องจะให้บุตรรับประทานอาหารครบ 5 หมู่ จากนั้นครูตักข้าวจานใหม่ให้แก่บุตรผู้ร้อง โดยตักไข่เจียวถาดที่ใส่หมูสับให้เพียง 1 จาน แต่บุตรของผู้ร้องมีจำนวน 2 คน จากนั้นครูคนดังกล่าวพูดว่า "เอาไปเลยเยอะๆ กินไปเลยสองคน" จากนั้นครูคนดังกล่าวแสดงสีหน้าไม่พอใจผู้ร้อง ซึ่งขณะนั้นอาหารเหลือไม่มากนัก เนื่องจากเป็นเวลาใกล้เข้าห้องเรียน เมื่อครูตักข้าวให้แก่บุตรของผู้ร้องเสร็จ จากนั้นได้ตักอาหารใส่ชามของตนเองเต็มชาม แล้วเดินขึ้นอาคารไป จากกรณีดังกล่าวส่งผลทำให้ผู้ร้องไม่พึงพอใจเป็นอย่างมาก เนื่องจากผู้ร้องมีบุตร 2 คนแต่ครูตักอาหารให้เพียงหนึ่งจานและครูตักอาหารที่ไม่ได้คุณภาพให้แก่เด็กนักเรียนรับประทาน ประกอบกับผู้ร้องแจ้งว่าผู้ร้องบุคลากรครูภายในโรงเรียนฯ มีพฤติกรรมที่ไม่เหมาะสมบ่อยครั้ง ช่วงครั้งแรกที่ผู้ร้องพาบุตรเข้ามาศึกษาทางโรงเรียนมีจุดบริการที่มีเสื้อผ้านักเรียนแจกฟรีโดยไม่เสียค่าใช้จ่าย ปรากฏว่าผู้ร้องได้เดินไปในจุดดังกล่าวขณะกำลังเลือกเสื้อผ้าอยู่นั้น มีเจ้าหน้าที่ (ไม่ทราบชื่อนามสกุลและรูปพรรณสัณฐาน) ปฏิบัติงานอยู่ภายในสำนักงานของโรงเรียนฯ ตะโกนว่าผู้ร้องว่า "อย่ามาหยิบ อย่ามารื้อพอได้แล้วนะ" ซึ่งผู้ร้องพบบ่อยครั้งที่ครูภายในโรงเรียนฯ แสดงพฤติกรรมที่ดูถูกเหยียดหยามผู้ร้อง ไม่ว่าจะด้วยการชักสีหน้าแสดงความไม่พอใจ หรือใช้คำพูดเสียดสีที่ไม่สุภาพ ตั้งแต่วันแรกที่ผู้ร้องเดินทางพาบุตรเข้าไปศึกษาเล่าเรียน เบื้องต้นผู้ร้องแจ้งเรื่องไปยังผู้อำนวยการโรงเรียนแล้ว เพื่อให้ตักเตือนพฤติกรรมของครูคนดังกล่าว ปรากฏว่ายังพบพฤติกรรมเดิมซ้ำ ประกอบกับผู้ร้องขอให้ทางบุคลากรทางการศึกษาทุกท่านอบรมสั่งสอนเด็กนักเรียนให้มีคุณภาพชีวิตที่ดี มีจริยธรรมและคุณธรรม และขอให้ครูมีความรักความเอาใจใส่ เสมือนเด็กนักเรียนทุกคนเป็นบุตรหลานของตน จึงประสงค์ให้ทางหน่วยงานที่เกี่ยวข้องปรับปรุงการปฏิบัติหน้าที่และการให้บริการของบุคลากรครูโรงเรียนฯดังกล่าว เพื่ออำนวยความสะดวกให้แก่ผู้ร้องและผู้ปกครองท่านอื่นต่อไป (ระบุข้อมูลตามผู้ร้องแจ้ง) (ผู้ร้องประสงค์ปกปิดชื่อ นามสกุลและหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata